Mesto Skalica – hlavný kontrolór

Správa o výsledku kontroly

HLK-13-2019

**Hlavný kontrolór Mesta Skalica** : Ing. Gejza Liska

**Kontrolovaný subjekt** : Mesto Skalica - Mestský úrad Skalica

**Cieľ a predmet kontroly** : Kontrola tvorby príjmov a čerpania výdavkov rozpočtu mesta

Skalica za rok 2018.

**Kontrolované obdobie** : rok 2018

**Miesto a čas vykonania kontroly** : Mestský úrad v Skalici v dňoch 10.05.2019 – 25.07.2019

P**opis kontrolných zistení :**

Rozpočet mesta Skalica na rok 2018 bol schválený mestským zastupiteľstvom dňa 13. 12. 2017 uznesením MsZ č. 172/2017 ako prebytkový. Bežný rozpočet bol zostavený ako prebytkový, kapitálový rozpočet ako schodkový, finančné operácie boli rozpočtované ako prebytkové.

Počas roku 2018 boli schválené MsZ Skalica 4x zmeny rozpočtu na rok 2018 a 5x rozpočtové opatrenia primátora v súlade so zákonom 583/2004 Z.z..

Porovnaním tvorby príjmov bolo zistené, že tvorba celkových príjmov za rok 2018 bola plnená na 96,50 %, čo zodpovedá rovnomernému plneniu príjmov a celkové výdavky za rok 2018 boli čerpané na 90,88 % čiže výdavky boli čerpané úmerne k plneniu príjmovej časti rozpočtu.

Výdavky bežného rozpočtu boli čerpané na 94,18 %, a príjmy bežného rozpočtu boli plnené na 99,85 %, Výdavky bežného rozpočtu neboli prekročené oproti príjmom bežného rozpočtu..

Výdavky kapitálneho rozpočtu boli čerpané na 91,55 %.

Finančné operácie – príjmová časť plnenia na 84,33 %, v súlade s čerpaním výdavkovej časti na 79,66 %, .

Celkové plnenie prebytku bolo na 104,83 %.

**Označenie zákonov a všeobecne záväzných prepisov, ktoré sa porušili:**

Nebol porušený zákon alebo všeobecne záväzný predpis.

**Písomnosti a materiály potvrdzujúce kontrolné zistenia:**

Plnenie príjmov a čerpanie výdavkov k 31.12.2018

Dátum vyhotovenia správy : 25.07.2019

Hlavný kontrolór : Ing. Gejza Liska........................

Za kontrolovaný subjekt správu prevzala : dňa ..........................................................

Primátorka Mesta Skalica Ing. Anna Mierna ......................................................